Source: http://www.osakesijoittaja.fi/2018/05/marimekko-aloittaa-omien-osakkeiden-hankinnan/
Timestamp: 2018-05-27 23:31:58+00:00
Document Index: 2667036

Matched Legal Cases: ['KKO ', 'KKO ', 'KKO ', 'kko ', 'kko ', 'kko ', 'kko ']

Osakesijoittaja.fi | MARIMEKKO ALOITTAA OMIEN OSAKKEIDEN HANKINNANMARIMEKKO ALOITTAA OMIEN OSAKKEIDEN HANKINNAN - Osakesijoittaja.fi
Julkaistu 18.5.2018 by Osakesijoittaja.fi
MARIMEKKO ALOITTAA OMIEN OSAKKEIDEN HANKINNAN
Marimekko Oyj, Pörssitiedote 18.5.2018 klo 9.00
Marimekko Oyj:n hallitus on päättänyt aloittaa yhtiökokouksen 12.4.2018 antaman valtuutuksen perusteella yhtiön omien osakkeiden hankinnan. Marimekko hankkii omia osakkeita korkeintaan 20 000 kappaletta eli enintään noin 0,25 % koko osakekannasta. Osakkeet hankitaan Nasdaq Helsingin järjestämässä julkisessa kaupankäynnissä hankintahetken markkinahintaan. Omien osakkeiden hankinta aloitetaan aikaisintaan 1.6.2018 ja ne hankitaan vuoden 2018 loppuun mennessä.
Varsinainen yhtiökokous valtuutti 12.4.2018 hallituksen päättämään enintään 100 000 oman osakkeen hankkimisesta yhdessä tai useammassa erässä yhtiön vapaalla omalla pääomalla. Osakkeet voidaan hankkia käytettäväksi osana yhtiön kannustinjärjestelmää tai muutoin edelleen luovutettaviksi tai mitätöitäviksi.
Marimekko Oyj:llä on 8 089 610 osaketta ja ääntä. Marimekon omistuksessa ei ole sen omia osakkeita.
« Componenta Oyj:n liiketoimintakatsaus tammi-maaliskuulta 2018